พอดีมีเพศสัมพันธ์กับแฟนครั้งแรก แต่แฟนขอแตกนอก จากนั้นขอแฟนให้พาไปซื้อยาคุมปกติมา แต่ไม่ได้ซื้อแบบฉุกเฉิน จะมีโอกาสท้องแค่ไหนคะ?
สวัสดีค่ะ การมีเพศสัมพันธ์โดยการใช้วิธีหลั่งนอก จะมีโอกาสตั้งครรภ์ได้ประมาณ 4%-22% แต่ทั้งนี้ก็ขึ้นอยู่กับปัจจัยอื่นๆ ด้วย เช่น อยู่ในระยะปลอดภัยหรือไม่ หรือเป็นช่วงไข่ตก ปริมาณและความแข็งแรงของตัวอสุจิ เป็นต้น ดังนั้น หากไม่ได้อยู่ในระยะปลอดภัย จึงอาจพิจารณาทานยาคุมฉุกเฉินค่ะสำหรับยาคุมกำเนิดแบบ 21 หรือ 28 เม็ดนั้น การทานหลังจากที่มีเพศสัมพันธ์ จะไม่ได้ช่วยป้องกันการตั้งครรภ์แต่อย่างใด และเมื่อเริ่มทานไปแล้ว ต้องทานต่อเนื่องไปอย่างน้อย 7 วันก่อน ยาคุมกำเนิดจึงจะสามารถออกฤทธิ์ในการป้องกันการตั้งครรภ์ได้